section_heading: Staljinove čistke
paragraph_text: No to je bio tek početak. Staljin koristi ovaj beznačajni povod za obračun s protivnicima. U siječnju su vodeći komunisti Zinovjev i Kamenjev bili optuženi za protupartijsko i kontrarevolucionarno ideološko zastranivanje koje je izazvalo ubjtvo. Zinovjev, Kamenjev i drugi pogubljeni su u kolovozu 1936. nakon prvog u nizu spektakularnih montiranih političkih procesa. Milijuni ljudi bili su žrtve progona, likvidirani ili poslani u logore. Prvi su na udaru bili stari boljševici, ali zahvaćeni su i brojni obični građani.